Diari Oficial de la Generalitat Valenciana


Sumari del DOGV 9443, del 06-10-2022 (2022/8743)

RESOLUCIÓ de 22 de setembre de 2022, de la Conselleria d'Innovació, Universitat, Ciència i Societat Digital per la qual s'atribueix la denominació específica «Nacho Duato» al Conservatori Superior de Dansa de València (CSDV), que passa a denominar-se Conservatori Superior de Dansa de València Nacho Duato (CSDV Nacho Duato).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9443

Data del DOGV
:   06-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8743


Data del document
:   22-09-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital
    * centre d'ensenyament

RESOLUCIÓ de 22 de setembre de 2022, de la Conselleria d'Innovació, Universitat, Ciència i Societat Digital per la qual s'atribueix la denominació específica «Nacho Duato» al Conservatori Superior de Dansa de València (CSDV), que passa a denominar-se Conservatori Superior de Dansa de València Nacho Duato (CSDV Nacho Duato). [2022/8743]  
  
El 16 de novembre de 2021, el Claustre extraordinari del Conservatori Superior de Dansa de València (CSDV) va aprovar el canvi de nom del centre pel de Conservatori Superior de Dansa de València Nacho Duato (CSDV Nacho Duato).  
En aquesta mateixa data, també el Consell de Centre va acordar el canvi de nom, per unanimitat.  
El 22 de novembre de 2021 la direcció del CSDV va dirigir informe detallat a la direcció de l'Institut Superior d'Ensenyaments Artístics de la Comunitat Valenciana (ISEACV) proposant i motivant el canvi de nom per CSDV Nacho Duato.  
El Consell de Direcció de l'ISEACV va aprovar el canvi de denominació el 13 de desembre de 2021.  
Havent sol·licitat la directora de l'ISEACV informe a l'Ajuntament de València, aquest va comunicar que el 17 de desembre de 2021 havia aprovat per unanimitat el nom proposat.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres docents tindran una denominació específica.  
La denominació específica dels centres s'aprova mitjançant resolució de l'òrgan competent en matèria d'educació superior, segons la disposició addicional setena del Decret 117/2022, de 5 d'agost, del Consell, pel qual es va aprovar el Reglament d'organització i funcionament dels centres superiors d'ensenyaments artístics integrats en l'Institut Superior d'Ensenyaments Artístics de la Comunitat Valenciana.  
  
I l'article 4 del Decret 82/2009, de 12 de juny, del Consell, pel qual s'aproven els Estatuts de l'Institut Superior d'Ensenyaments Artístics de la Comunitat Valenciana, atribueix al Consell de Direcció de l'ISEACV la determinació del nom oficial dels campus de l'SEACV.  
  
Pel que, a proposta de la directora de l'ISEACV, i en l'exercici de les atribucions conferides per l'article 28 de la Llei 5/1983, de 30 de desembre, del Consell, resolc:  
  
Primer  
Atribuir la denominació específica de «Nacho Duato» al Conservatori Superior de Dansa de València (CSDV), que passa a denominar-se Conservatori Superior de Dansa de València Nacho Duato (CSDV Nacho Duato).  
  
Segon  
Inscriure aquesta resolució en el Registre de centres docents de la Comunitat Valenciana.  
  
Contra aquesta resolució, que esgota la via administrativa, es podrà interposar recurs potestatiu de reposició davant l'òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, o bé recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació. Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 22 de setembre de 2022.- La consellera d'Innovació, Universitats, Ciència i Societat: Josefina Bueno Alonso.